tomron87/hebrew-wikipedia-sentences-corpus huggingface dataset:
ב-15 בספטמבר 2020 ערך זמורה את הופעת הבכורה שלו במועדון, בניצחון על קריסטל פאלאס במסגרת הסיבוב השני של גביע הפוטבול ליג לעונת .
ב-12 בדצמבר 2020 ערך זמורה את הופעת הבכורה שלו בפוטבול ליג צ'מפיונשיפ במדי המועדון, כשנכנס כמחליף בניצחון 0–5 על האדרספילד טאון במסגרת המחזור ה-18. בסך הכל ערך זמורה שתי הופעות ליגה בעונת .
בקיץ הצטרף לאודינזה מהסרייה א'.
על-אף שנולד באנגליה, זמורה, ששני הוריו נולדו בזימבבואה, מחזיק באזרחות זימבבואית ובחר לייצג אותה ברמה הבינלאומית.
ב-12 בנובמבר 2020 ערך זמורה את הופעת הבכורה שלו בנבחרת זימבבואה, בהפסד 1–3 לנבחרת אלג'יריה במסגרת מוקדמות גביע אפריקה לאומות 2021.
ג'ורדן אלכסנדר היא שחקנית וזמרת קנדית, המוכרת בשל תפקידה בתור ג'וליאן קלוואי בסדרת הנוער "אחת שיודעת".
ג'ורדן אלכסנדר נולדה ב-23 ביולי 1993; היא נולדה בוונקובר, קולומביה הבריטית וגדלה בטורונטו, אונטריו.
אלכסנדר היא ממוצא גרמני, אירי ואפרו-אמריקאית.
ב-17 ביוני 2016 היא שחררה את אלבום הבכורה שלה The Lonely Hearts Club, ובשנת 2020 הוציאה את הסינגל "You".
בשנת 2008 שיחקה בתפקיד קטן בסרט המתח והפשע "Tortured" בכיכובם של לורנס פישבורן וקול האוזר.
בשנת 2010 הופיעה בפרק בסדרת הטלוויזיה "רוקי בלו".
בשנת 2020, אלכסנדר גילמה את אלסי / מאיה בעונה השנייה של סדרת המסתורין לנוער "Sacred Lies: The Singing Bones" אשר שודרה בשירות הסטרימינג Facebook Watch.
בשנת 2021 החלה לגלם את ג'וליאן קלוואי בסדרת הטלוויזיה "אחת שיודעת", שמבוססת על סדרת ספרים באותו השם מאת ססילי פון זיאגסר ומהווה המשך לאירועי "אחת שיודעת", ששודרה לראשונה בשנת 2007. הסדרה עלתה בבכורה ב-HBO Max ב-8 ביולי 2021, ועונה שנייה עלתה ב-1 בדצמבר 2022.
שנה סדרהתפקיד הערות2010The Latest Buzzקלואיפרק: "The Hip Hop Issue"רוקי בלומיהפרק: "In Blue"2016Unbury the Biscuitליזסדרת רשת; 4 פרקים 2020Sacred Lies אלסי / מאיה תפקיד ראשי (עונה 2); 10 פרקים 2021–2023 אחת שיודעת ג'וליאן קאלוויי תפקיד ראשי (2 עונות); 22 פרקים2025המכוןקייט2 פרקים
ג'ורדן ור הוב הוא דוגמן ושחקן אמריקאי.
ור הוב נולד ב-31 בינואר 1996 בסן דייגו, קליפורניה.
לאחר שסיים את לימודיו בתיכון עבר ור הוב לניו יורק, שם החל לדגמן.
לאחר מכן עבר ללוס אנג'לס כדי להתמקד במשחק.
ור הוב התגלה על ידי סוכנת שחקנים לאחר שראתה תמונה שלו.
תפקידו הראשון היה בשנת 2016 בסרט "666: Teen Warlock".
בשנת 2018 הופיע בתפקיד חוזר בסדרת הטלוויזיה "Boss Cheer".
שנה לאחר מכן שיחק בתפקיד ראשי בסדרת הטלוויזיה הצרפתית מבית היוצר של גד אלמלח, "גדול בצרפת"..
בשנת 2022 לוהק לשחק לצד ויל פלץ בסרט הקולנוע "Exploited".
+שנהסדרהתפקידהערות2018Boss Cheerויליאםתפקיד ראשי (עונה 1); 8 פרקים2019גדול בצרפתלוקתפקיד ראשי; 8 פרקים
ג'ורדן גודווין הוא שחקן כדורסל אמריקאי, המשחק בעמדות הרכז והקלע.
לאחר שלא נבחר בדראפט 2021 גודווין הצטרף לוושינגטון וויזארדס בליגת הקיץ של ה-NBA.
באוקטובר 2021, הוא הצטרף ל- קפיטל סיטי גו-גו שבליגת הפיתוח והעמיד ממוצעים של 15.9 נקודות, 6.1 ריבאונדים ו-3.6 אסיסטים למשחק.
לפני תחילת עונת 2022–2023, הוויזארדס החתימו אותו על חוזה דו כיווני.
לקראת עונת 2023/2024 הועבר בטרייד עם אייזיאה טוד ובראדלי ביל לפיניקס סאנס.
ב-8 בפברואר 2024 הועבר בטרייד לברוקלין נטס אך שוחרר יום לאחר מכן.
ב-13 בפברואר חתם בממפיס גריזליס.
ג'ורדן איפיניי נוורה הוא כדורסלן ניגרי-אמריקאי המשחק בעמדת הסמול פורוורד בכוכב האדום בלגרד מהליגה האדריאטית והיורוליג, ובנבחרת ניגריה בכדורסל.
נוורה נולד ב-9 בספטמבר 1998 בבפאלו, ניו יורק לאב ניגרי ולאם אמריקאית.
אביו אלכסנדר, מאמן כדורסל, עזר לג'ורדן בפיתוח יכולות הכדורסל שלו.
נוורה החל לשחק כדורסל בתיכון אמהרסט סנטרל בעונת 2013/14, לפני שעבר לבית ספר פארק בבאפלו לשתי עונות.
בבית הספר פארק הוא קלע 42% מטווח שלוש נקודות והוביל את הפיונירס לאליפות מדינת ניו יורק דרג B, עם ממוצעים של 21.5 נקודות, 6.5 ריבאונדים, 2.4 חטיפות ו-1.4 אסיסטים.
עונתו השנייה בבית הספר הייתה טובה עוד יותר והוא שיפר את ממוצעיו ל-23.4 נקודות, 10.1 ריבאונדים, 2.3 חטיפות ו-1.8 אסיסטים.
הוא נבחר לחמישיות העונה של האזור בשנות הג'וניור והסיניור (שלישית ורביעית).
נוורה המשיך לעונה אחת נוספת וקלע למעלה מ-500 נקודות באקדמיית ורמונט, עם ממוצעים של 18.7 נקודות ו-5.3 ריבאונדים בעונת 2016/2017.
נוורה הצטרף לאוניברסיטת לואיוויל קרדינלס ב-2018. בעונתו הראשונה הוא העמיד ממוצעים של 5.7 נקודות, 2.2 ריבאונדים ו-0.4 אסיסטים למשחק.
במהלך עונת הסופומור (השנייה) שלו הפך נוורה לפותח קבוע בחמישייה לאחר שישה משחקים בתוך העונה.
הוא העמיד ממוצעים של 17.0 נקודות, 7.6 ריבאונדים ו-1.3 אסיסטים למשחק, והפך למשתפר השני ב-NCAA ולשחקן המשתפר של העונה ב-ACC.
ב-29 בינואר 2020 קלע נוורה שיא קריירה של 37 נקודות והוסיף 9 ריבאונדים בניצחון 86–69 מול בוסטון קולג'.
בסיום העונה הסדירה נבחר נוורה לחמישייה הראשונה של ה-ACC, וסיים במקום השני בהצבעות לשחקן העונה.
כג'וניור העמיד נוורה ממוצעים של 18 נקודות ו-7.7 ריבאונדים למשחק תוך כדי קליעה של 44% מהשדה.
לאחר העונה הוא הכריז על מועמדותו לדראפט ה-NBA ב-2020.
נוורה נבחרה בבחירה ה-45 על ידי מילווקי באקס בדראפט 2020. ב-24 בנובמבר 2020 הודיעו הבאקס הודיעו שהם החתימו את נוורה על חוזה.
הוא נשלח לסולט לייק סיטי סטארס מליגת הפיתוח של ה-NBA, וערך את הופעת הבכורה שלו ב-10 בפברואר 2021. שלושה ימים לאחר מכן הוא הוחזר מהסטארס.
ב-16 במאי קלע נוורה שיא קריירה של 34 נקודות בהפסד 118–112 לשיקגו בולס.
נוורה היה חלק מהבאקס שניצחו בגמר ה-NBA ב-.
ב-18 בדצמבר 2021 קלע נוורה שיא עונתי של 28 נקודות, יחד עם 11 ריבאונדים, בהפסד 119–90 לקליבלנד קאבלירס.
ב-9 בפברואר 2023 הועבר נוורה לאינדיאנה פייסרס בטרייד משולש עם ברוקלין נטס ומילווקי.
נוורה זומן לנבחרת ניגריה בכדורסל למוקדמות גביע העולם 2019 ביוני 2018, על ידי אביו אלכסנדר נוורה, שהיה מאמן הנבחרת.
בטורניר העמיד ממוצעים של 21.7 נקודות, 8 ריבאונדים ו-2.7 אסיסטים.
במהלך משחק בלאגוס נגד קלע נוורה 36 נקודות והפך לשיאן הנקודות במשחק אחד של ה"הנמרים".
נוורה קלע 33 נקודות בהפסד ל בשלב הבתים של טורניר הכדורסל באולימפיאדת טוקיו (2020).
הוא הוביל את ניגריה בנקודות בטורניר לאחר ש'לע 21 נקודות בממוצע למשחק.
ג'ורדן נוורה הוא בנה הראשון של איימי נוורה האמריקאית ואלכסנדר נוורה, מאמן הקולג' הקהילתי של אירי ונבחרת ניגריה.
במהלך מוקדמות גביע העולם 2019 בלאגוס, הפכו ג'ורדן ואביו אלכסנדר לבן ואביו הראשונים שייצגו את נבחרת ניגריה באותו זמן.
ג'ורדן דורל הוקינס הוא כדורסלן אמריקאי המשחק בעמדת הקלע, בקבוצת ניו אורלינס פליקנס מליגת ה-NBA.
הוקינס נולד וגדל בגיית'רסבורג, מרילנד, ושיחק בתיכונים מקומיים.
בעונתו האחרונה בתיכון העמיד ממוצעים של 19.7 נקודות, 11.4 ריבאונדים, 3.7 אסיסטים, 2.3 חטיפות ו-1.9 חסימות למשחק.
לאחר שסיים תיכון, קיבל הוקינס הצעות ממספר אוניברסיטאות, אך בחר לשחק עבור קבוצת הכדורסל של אוניברסיטת קונטיקט.
בעונת 2021/2022 העמיד ממוצעים של 5.8 נקודות ו-2 ריבאונדים ב-14.7 דקות למשחק, והפסיד את סוף העונה בשל זעזוע מוח.
במשחק הפתיחה של עונת 2022/2023 ספג זעזוע מוח נוסף, אך נעדר משני משחקים בלבד.
במהלך העונה העמיד ממוצעים של 16.2 נקודות, 3.8 ריבאונדים, ו-1.3 אסיסטים למשחק.
בתום העונה זכה עם קבוצתו בטורניר אליפות המכללות בכדורסל, לאחר ניצחון 76–59 על סן דייגו במשחק הגמר, בו קלע 16 נקודות.
ב-7 באפריל 2023 הכריז כי יתמודד בדראפט 2023 ב-NBA.
ג'ורדן פרי מוריס (נולד ב-26 באוקטובר 1994) הוא כדורגלן אמריקאי שמשחק בעמדת החלוץ או הקיצוני בקבוצת סיאטל סאונדרס מה-MLS.
ב-21 בינואר 2016, מוריס חתם בסיאטל סאונדרס.
הוא הצטרף למחנה האימונים החורפי של סיאטל סאונדרס באריזונה וערך את הופעת הבכורה שלו במועדון ב-9 בפברואר 2016, במשחק ידידותי נגד סלאיה.
ב-23 בפברואר 2016, מוריס ערך את הופעת הבכורה שלו בליגת האלופות של CONCACAF, נגד קלוב אמריקה.
ב-22 בינואר 2021, סוונסי סיטי הודיעו כי הם צירפו את מוריס בהשאלה לעונת 2020/2021. הוא ערך את הופעת הבכורה שלו ב-30 בינואר 2021, כאשר עלה כמחליף במשחק נגד רות'רהאם יונייטד.
במהלך העונה, מוריס נפצע עקב קרע ברצועה הצולבת בברך השמאלית.
דבר שהוביל לביטול תקופת ההשאלה ומוריס חזר לארצות הברית לטיפולים.
ב-28 באוגוסט 2014, מוריס זומן לראשונה לנבחרת ארצות הברית, למשחק ידידות נגד נבחרת צ'כיה.
ג'ורדן אנתוני ג'יימס הוא כדורגלן ולשי-אנגלי המשחק בעמדת הקשר בקבוצת לסטר סיטי, בהשאלה מסטאד רן ובנבחרת ויילס.
ג'יימס גדל במחלקת הנוער של ברמינגהאם סיטי.
ב-2 בנובמבר 2021 ערך את הופעת הבכורה שלו בקבוצה הבוגרת של המועדון, בניצחון 3-0 על בריסטול סיטי במסגרת המחזור ה-16 בפוטבול ליג צ'מפיונשיפ לעונת 2021/2022. ב-19 בפברואר 2022 הבקיע את שער הבכורה שלו במועדון, בתיקו 2-2 נגד סטוק סיטי במסגרת המחזור ה-33 בליגה.
ב-12 באוגוסט 2024 חתם ג'יימס על חוזה ל-4 שים בסטאד רן מהליג 1 הליגה הבכירה בצרפת.
ב-25 במרץ 2023 ערך ג'יימס את הופעת הבכורה שלו בנבחרת ויילס, בתיקו 1-1 נגד נבחרת קרואטיה במסגרת מוקדמות יורו 2024.
ג'ורדן טורונריגה (באנגלית ובגרמנית: Jordan Torunarigha; נולד ב-7 באוגוסט 1997 בקמניץ שבגרמניה) הוא כדורגלן ניגרי-גרמני המשחק בעמדת הבלם בקבוצת המבורג.
הוא החל לשחק במחלקת הנוער של פ.צ.
קמניצר, ובשנת 2006 עבר למחלקת הנוער של הרטה ברלין.
בשנת 2015 החל לשחק בקבוצת המילואים של המועדון, וב-19 בדצמבר 2016 חתם על חוזה מקצועני ראשון במועדון.
ב-4 בפברואר 2017 ערך את הופעת הבכורה שלו בקבוצה הראשונה של המועדון, בניצחון 1-0 על אינגולשטאדט 04 במסגרת המחזור ה-19 בבונדסליגה לעונת 2016/2017. ב-13 במאי הבקיע את שער הבכורה שלו במועדון, בניצחון 2-0 על דרמשטאדט 98 במסגרת המחזור ה-33 בליגה.
בסך הכל ערך 73 הופעות ליגה במדי המועדון, בהן הבקיע חמישה שערים.
ב-28 בינואר 2022 הושאל טורונריגה עד לתום עונת לגנט מליגת העל הבלגית.
ב-6 בפברואר ערך את הופעת הבכורה שלו במועדון, בניצחון 2-1 על קלאב ברוז' במסגרת המחזור ה-26 בליגה.
ב-19 ביולי 2022 חתם על חוזה קבוע לשלוש שנים במועדון.
טורונריגה נכלל בסגל האולימפי של גרמניה לטורניר הכדורגל באולימפיאדת טוקיו בשנת 2021, וערך שלוש הופעות בטורניר.
ב-16 באוקטובר 2023 ערך את הופעת הבכורה שלו בנבחרת ניגריה, בניצחון 3-2 על נבחרת מוזמביק במשחק ידידות.
ג'ורדן ג'ייקוב בוס הוא כדורגלן אוסטרלי המשחק בעמדת המגן השמאלי בקבוצת פיינורד מליגת העל ההולנדית ובנבחרת אוסטרליה.
בוס גדל במחלקות הנוער של הופרס קרוסינג ומלבורן סיטי.
בשנת 2018 החל לשחק בקבוצת המילואים של מלבורן סיטי, ובשנת 2021 החל לשחק בקבוצה הראשונה של המועדון במסגרת ליגת העל האוסטרלית.
בסך הכל ערך 41 הופעות ליגה במדי הקבוצה הראשונה של המועדון.
ב-16 במאי 2023 חתם בוס על חוזה לארבע שנים בווסטרלו מליגת העל הבלגית.
ב-29 ביולי ערך את הופעת הבכורה שלו במועדון, בתיקו 2-2 נגד אויפן במסגרת המחזור הראשון לעונת .
ב-25 ביולי 2025 חתם בוס על חוזה ל-4 שנים בפיינורד מליגת העל ההולדנית.
ב-28 במרץ 2023 ערך בוס את הופעת הבכורה שלו בנבחרת אוסטרליה, בהפסד 2-1 לנבחרת אקוודור במשחק ידידות.
נכלל בסגל נבחרת אוסטרליה לטורניר גביע אסיה 2023.
קופר הוא מחזאי, שחקן ובמאי אמריקאי שהבכורה שלו בברודוויי עם "Ain't No Mo'" הייתה מועמדת לשישה פרסי טוני וזכה בפרס אובי.
זה הפך אותו למחזאי השחור האמריקאי הצעיר ביותר שמחזה שלו הוצג בברודוויי.
הוא היוצר, מנהל המופע והמפיק בפועל של הסיטקום המועמד לפרס אמי "The Ms.
הוא גם שיחק ב-MC Tyrone בעונה השלישית של הסדרה "פוזה".
יצירות אחרות כוללות את "Black Boy Fly", ו-"Mama Got a Cough" שהניו יורק טיימס כינה "התיאטרון הטוב ביותר של 2020".
בשנת 2025 שיחק בסרט "שישי הפוך 2" בתור ג'ט.
+שנה פרס קטגוריה תפקיד זכית 2023 פרס טוני השחקן הטוב ביותר במחזה פיצ'ז ב-"Ain't No Mo'"
ג'ורדן וולש הוא כדורסלן אמריקאי המשחק בקבוצת בוסטון סלטיקס מליגת ה-NBA, בעמדת הסמול פורוורד.
סובל ממחלת אלופציה אוניברסליס, הגורמת לנשירה של כל שיער הגוף.
בשנת 2022 השתתף במשחק מקדונלד'ס אול-אמריקן.
בין השנים 2022–2023 למד באוניברסיטת ארקנסו, ושיחק בקבוצת הכדורסל שלה תחת המאמן אריק מוזלמן, ולצידם של שחקני ה-NBA לעתיד אנתוני בלאק, ניק סמית' וריקי קאונסיל.
בעונתו היחידה בליגת המכללות העמיד ממוצעים של 7.1 נקודות ו-3.9 ריבאונדים למשחק.
וולש נבחר על ידי סקרמנטו קינגס בבחירה ה-38 של דראפט ה-NBA 2023, והועבר בטרייד לבוסטון סלטיקס.
בכך היה השחקן השלישי מאוניברסיטת ארקנסו שנבחר באותו הדראפט, אחרי בלאק (בחירה שישית) וסמית' (בחירה 27).
גורפינקל ידוע גם בשם גורף, הוא יוצר קומיקס אמריקאי, קריקטוריסט עיתונים.
מפיק אנימציה ומוזיקה, בידור ומולטימדיה, סרטונים ואירועים חיים, גורפינקל הוא גם זמר א-קפלה, בעיקר עם הלהקות Beat'achon ו-Kol Zimra.
גורפינקל היה עורך ב-DC קומיקס במשך כמעט עשור, שם ניהל את זיכיון באטמן.
התוספות הבולטות ביותר שלו ליקום באטמן כוללות את ציפורי הטרף שעובדה לסדרת טלוויזיה באותו שם משנת 2002, והסרט ציפורי הטרף: והארלי קווין המהממת ובאטמן: שטח הפקר, ששימש השראה לעלייתו של האביר האפל ו"עונה".
משנת 1996 גורפינקל יוצר וכותב את Everything's Relative, רצועת קומיקס בעיתון שמתפרסמת מדי שבוע בערים גדולים רבים, ביניהם: ניו יורק, מיניאפוליס, אטלנטה, דטרויט ובולטימור.
במשך רוב שנות ה-90 ניהל גורפינקל את זיכיון הקומיקס באטמן ב-DC Comics, תוך תיאום פרסומים, רישוי והפקות קולנוע וטלוויזיה עם ההיסטוריה של 60 השנים של יקום DC.
בשנת 1999 הגה וביים גורפינקל את הסדרה "ארץ הפקר" שהייתה לסיפור הקומיקס הפופולרי ביותר לשנה זו.
הוא גם הגה את סדרת הקומיקס המצליחה ציפורי הטרף.
בשנת 2015, גורפינקל הוציא רומן גרפי מקורי בהוצאת Penguin Random House בשם Michael Midas Champion.
בינואר 2019 הוציא גורפינקל את הגדה של פסח מצוירת עם המאייר הישראלי ארז צדוק, בהוצאת קורן ירושלים.
ב-2007, הקים גורפינקל את Avalanche Comics Entertainment LLC (ACE), המשתמשת בסיפור מצויר כדי לפתח תוכן בידורי ומיתוג תאגידי.
החברה זכתה לשבחים על עבודתה בפיתוח קומיקס עבור "Heroes Happen Here" של מיקרוסופט.
בין לקוחות ACE : עליבאבא ("סדרת סרטי אנימציה קצרים"), Clorox ("SuperMoms"), Hasbro (תנ"ך בזיכיון רובוטריקים וחומרי קומיקס סמוכים לסרטים) ונעלי Toms.
גורפינקל היה חבר בשתי להקות מוזיקליות יהודיות, Beat'achon ו-Kol Zimra.
הוא גם ארגן את אוסף הכישרונות המוזיקליים האמריקאים והישראלים שהוצגו בפרויקט 'Voices of Israel' ב-2004.
ביוני 2011, הוציא את השיר "Members of the Tribe (M.O.T.)" יחד עם שון אלטמן כחלק מהאקט המוזיקלי-קומדיה שלהם "Simcha & Gorfinkel".
השיר מדגיש את הניגודים ברמות מצוות שונות בתוך היהדות.
ב-2005 המוזיאון היהודי של מינכן הזמין את גורפינקל ליצור סדרה של רצועת הקומיקס שלו "Everything's Relative" עבור תערוכת הקבע שלו.
מנהל המוזיאון ברנרד פורין רצה ש"מבקרים ילמדו על החיים היהודיים המקומיים, ההיסטוריה והדת".
הוא חשב שאמנות קומיקס תהיה צורה טובה להתמודד עם סוגיות עכשוויות ופנה לגורפינקל, העלילה המצוירת, המוצגת בגרמנית ובאנגלית, "חוקרת את הרעיון של יהודי שחוזר לגרמניה דרך הדמות זיידה, המבקרת במינכן בפעם הראשונה מאז שחרורו ממחנה ריכוז".
ג'ורדן מקלוקלין הוא כדורסלן אמריקאי המשחק בקבוצת סן אנטוניו ספרס מליגת ה-NBA, בעמדת הרכז.
מקלוקלין נולד בפסדינה שבקליפורניה, ובין השנים 2014–2018 למד באוניברסיטת דרום קליפורניה (USC).
לאורך ארבע עונותיו בקבוצת הכדורסל של האוניברסיטה העמיד ממוצעים של 12.9 נקודות, 5.8 אסיסטים, 3.5 ריבאונדים ו-1.7 חטיפות למשחק.
מקלוקלין לא נבחר בדראפט ה-NBA 2018, והצטרף באוקטובר 2018 לקבוצת לונג איילנד נטס מליגת הפיתוח של ה-NBA.
בעונתו היחידה בקבוצה רשם ממוצעים של 15.0 נקודות ו-4.6 אסיסטים למשחק.
ביולי 2019 חתם מקלוקלין על "חוזה דו-כיווני" במינסוטה טימברוולבס.
במשחקו החמישי ב-NBA, ב-23 בדצמבר 2019, קלע 19 נקודות מהספסל מול גולדן סטייט ווריורס.
ב-8 בפברואר 2020 קבע שיאי קריירה של 24 נקודות ו-11 אסיסטים, במשחק מול לוס אנג'לס קליפרס.
בספטמבר 2021, לאחר שנתיים במינסוטה, חתם בקבוצה על חוזה NBA סטנדרטי לשלוש עונות נוספות.
ג'ורדן כהן הוא כדורסלן אמריקאי-ישראלי המשחק בעמדת הרכז במכבי עירוני רמת גן בהשאלה מהפועל ירושלים מליגת העל בכדורסל.
כהן נולד בטרזנה, לוס אנג'לס, קליפורניה, למשפחה יהודית אמריקאית.
הוא למד בתיכון קמפבל הול בסטודיו סיטי, קליפורניה.
ב-2017 שיחק בנבחרת ארצות הברית במשחקי המכביה העשרים יחד עם טרוויס ווריק, וזכה עימה במדליית זהב.
כהן שיחק כדורסל מכללות באוניברסיטת ליהיי, שם התמחה בכלכלה.
בעונתו הראשונה, עונת 2016/17, רשם 5.4 נקודות, 2.1 ריבאונדים ו-2.1 אסיסטים בממוצע למשחק, וכ העלה את ממוצעיו ל-9.3 נקודות, 3.6 ריבאונדים ו-2.4 למשחק.
בשתי העונות האחרונות שלו שימש כקפטן הקבוצה, ובשתיהן נבחר לחמישיית העונה השלישית בפטריוט ליג לאחר שרשם ממוצעים של 13.6 נקודות, 3.9 ריבאונדים ו-3.6 אסיסטים למשחק בעונתו השלישית ו-14.2 נקודות, 3.5 ריבאונדים ו-4.2 אסיסטים למשחק בעונתו הרביעית והאחרונה.
כמו כן, הוא נבחר לקבוצת המצטיינים האקדמיים בפטריוט ליג בשלוש השנים האחרונות שלו.
באוגוסט 2020 חתם כהן לשנה במכבי חיפה מליגת העל בכדורסל, אך בנובמבר שוחרר מבלי ששיחק בקבוצה וחתם במכבי אשדוד מהליגה הלאומית.
הוא שיחק במדיה בעונות ו-, בסיומה ירדה אשדוד לליגה הארצית.
בקיץ 2022 כהן חתם במכבי מעלה אדומים, אך בפברואר 2023 עבר למכבי עירוני רמת גן, עימה זכה באליפות הליגה הלאומית לעונת .
הוא המשיך עם הקבוצה גם בעונת 2023/2024 בליגת העל בכדורסל, וב-29 בינואר 2024 קלע שיא קריירה של 28 נקודות בניצחון 89–77 על הפועל גליל עליון ונבחר למצטיין המחזור.
הוא נבחר לשחקן הישראלי המצטיין של חודש ינואר בליגה ובסיום העונה נבחר ל לאחר שהעמיד ממוצעים של 11 נקודות, 3.2 ריבאונדים ו-2.9 אסיסטים למשחק.
ג'ורדן אלחנדרו דיאס פורטון (בספרדית: Jordan Alejandro Díaz Fortún; נולד ב-23 בפברואר 2001) הוא אתלט ספרדי-קובני, אלוף אולימפי (פריז 2024), אלוף אירופה (רומא 2024) ומדורג שלישי בכל הזמנים (18.18 מטר) בקפיצה משולשת.
באליפות העולם עד גיל 18 שנערכה בניירובי שבקניה ביולי זכה במדליית זהב בקפיצה משולשת בשיא אישי חדש של 17.30 מטר.
באליפות העולם עד גיל 20 שנערכה בטמפרה שבפינלנד ביולי זכה במדליית זהב בקפיצה משולשת בשיא אליפות חדש של 17.15 מטר.
סגן אלוף משחקי אמריקה המרכזית והקריביים
במשחקי אמריקה המרכזית והקריביים שנערכו בברנקייה שבקולומביה באוגוסט זכה במדליית כסף בקפיצה משולשת בתוצאה של 17.29 מטר.
באליפות אמריקה הצפונית, אמריקה המרכזית והקריביים שנערכה בטורונטו שבקנדה באוגוסט זכה במדליית זהב בקפיצה משולשת בתוצאה של 16.83 מטר.
באולימפיאדת הנוער בואנוס איירס שנערכה באוקטובר זכה במדליית זהב בקפיצה משולשת עם קפיצות למרחקים של 17.14 מטר ו-17.04 מטר (34.18 מטר בסיכום).
במשחקים הפאן-אמריקאיים שנערכו בלימה שבפרו באוגוסט זכה במדליית כסף בקפיצה משולשת בתוצאה של 17.38 מטר.
באליפות העולם שנערכה בדוחה שבקטר בספטמבר סיים במקום שמיני בקפיצה משולשת בתוצאה של 17.06 מטר.
ב-28 ביוני 2021 ערק דיאס מהמשלחת הקובנית שנשלחה לתחרות הכנה לאולימפיאדת טוקיו בקאסטיון דה לה פלאנה שבספרד, וכתוצאה מכך החמיץ את המשחקים האולימפיים.
הוא החל להתאמן תחת איוואן פדרוסו בגוודלחרה שבספרד.
בשנת 2022 קיבל אזרחות ספרדית, וזמן קצר לאחר מכן שבר את שיא ספרד בקפיצה משולשת.
התאחדות האתלטיקה הבין-לאומית הודיעה כי דיאס רשאי לייצג את ספרד בתחרויות בינלאומיות החל מ-7 ביוני 2024, בדיוק בזמן לאליפות אירופה.
באליפות שנערכה ברומא שבאיטליה הוא זכה במדליית זהב בשיא אליפות חדש ושיא ספרד חדש של 18.18 מטר, התוצאה השלישית בטיבה בכל הזמנים, לפני פדרו פאבלו פיצ'רדו מפורטוגל (18.04 מטר) ותומא גוגואה מצרפת (17.38 מטר).
באולימפיאדת פריז זכה במדליית זהב בקפיצה משולשת בתוצאה של 17.86 מטר, לפני האלוף האולימפי היוצא פדרו פאבלו פיצ'רדו מפורטוגל (17.84 מטר) ואנדי דיאס מאיטליה (17.64 מטר).
שלושתם אתלטים קובנים שערקו למדינות אחרות.
קפיצה משולשת: 18.18 מטר (2024), שיא ספרד, התוצאה השלישית בטיבה בכל הזמנים
ג'ורדן מכנר הוא מעצב משחקי וידאו, סופר ותסריטאי אמריקני ממוצא יהודי, שהיה מתכנת משחקי וידאו בעברו.
מכנר הוא דמות מפתח בהיסטוריית הפיתוח של משחקי וידאו קולנועיים וחלוץ באנימציית משחקי וידאו.
הוא החל את הקריירה שלו במשחקי וידאו בשנת 1984 עם פיתוח משחק אמנויות הלחימה רב המכר "קראטקה" עבור Apple II, בזמן שהיה סטודנט באוניברסיטת ייל.
בעקבות משחק זה, מכנר פיתח כעבור חמש שנים את משחק הפלטפורמה "הנסיך הפרסי".
המשחק עבר הסבה רחבה למגוון קונסולות משחקים והפך לפופולרי ביותר.
שני המשחקים השתמשו בטכנולוגיית רוטוסקופינג, לפיה שחקנים צוירו מחדש על סרט הצילום בו צולמו בידי מכנר במצלמה הביתית שלו, כדי ליצור אנימציה בתוך המשחק.
משחק "הנסיך הפרסי" הפך למשחק הבסיס עבור זיכיון ממושך, אשר כלל גם את סרט הקולנוע "הנסיך הפרסי: חולות הזמן" של סרטי וולט דיסני משנת 2010 וגם סדרת אתחול למשחקי וידאו מאת חברת יוביסופט.
מכנר קיבל במרוצת השנים מספר פרסי הוקרה, ביניהם פרס החלוציות של בחירת מפתחי המשחקים לשנת 2017. יצירותיו נכללות ברוב רשימות רבי המכר של המשחקים הטובים ביותר בתעשיית הגיימינג.
בשנת 1993, מכנר ייסד את חברת ההפקות Smoking Car Productions כדי לעצב ולביים את משחק ההרפתקה The Last Express על האוריינט אקספרס לפני פרוץ מלחמת העולם הראשונה.
בעוד המשחק נחל אכזבה במכירות בתקופה בה יצא, הוא זכה במרוצת השנים למעמד קאלט ומוכר בזכות החדשנות שבו בסיפורת אינטראקטיבית.
בשנת 2023, מכנר יצר רומן גרפי ראשון שלו ככותב וכאמן, האוטוביוגרפיה "Replay: Memoir of an Uprooted Family".
הרומן הגרפי זכה בפרס שאטו דה שברנייה לשנת 2023 לרומן הגרפי ההיסטורי הטוב ביותר.
בשנת 2001, מכנר עבד במשותף עם חברת יוביסופט על אתחול סדרת משחקי הנסיך הפרסי עם "הנסיך הפרסי: חולות הזמן", שיצא בשנת 2003. המשחק פותח ביוביסופט מונטריאול, ומכנר שימש כמעצב המשחק, כותב וכיועץ אמנותי.
המשחק זכה ל-12 מועמדויות ולשמונה זכיות מטעם האקדמיה לאמנויות ולמדעים אינטראקטיבים.
מאז, חברת יוביסופט הוציאה ארבעה משחקים נוספים של הנסיך הפרסי וכן את זיכיון סדרת משחקי Assassin's Creed, שהחלה במקור כמשחק המשך ל"נסיך הפרסי: חולות הזמן".
עיבוד קולנועי למשחק יצא בשנת 2010 בשם "הנסיך הפרסי: חולות הזמן", ומכנר היה שותף לכתיבת תסריט ראשוני וקיבל קרדיט כמפיק בפועל.
בשנת 2009, מכנר נבחר בידי מגזין IGN לאחד ממאה יוצרי המשחקים הטובים ביותר בכל הזמנים.
ג'ורדן אוט הוא מאמן כדורסל אמריקאי המשמש כמאמנה של פיניקס סאנס מליגת ה-NBA.
בשנים 2004–2007 למד אוט לתואר ראשון בניהול ספורטיבי באוניברסיטת המדינה של פנסילבניה, ושימש כמנהל הסטודנטים של קבוצת כדורסל המכללות של האוניברסיטה תחת המאמן אד דצ'ליס.
לאחר שסיים את לימודיו באוניברסיטת פן סטייט עבר אוט לאוניברסיטת המדינה של מישיגן.
בזמן שלמד לתואר שני בניהול ספורט הוא שימש כעוזר מאמן בכיר לטום איזו וכמתאם וידאו.
ב-2013 החל אוט את קריירת האימון שלו ב-NBA, כמתאם וידאו באטלנטה הוקס תחת המאמן הראשי מייק בודנהולצר.
באליפות האמריקות בכדורסל 2015 הוא שימש כעוזר מאמן לקני אטקינסון בנבחרת הרפובליקה הדומיניקנית בכדורסל, וב-2016 מונה לעוזרו בברוקלין נטס.
הוא שימש בתפקיד זה גם תחת ז'אק ווהן וסטיב נאש.
ב-2022 מונה לעוזרו של דרווין האם בלוס אנג'לס לייקרס, ובתפקיד זה זכה בטורניר אמצע העונה של ה-NBA 2023, וב-2024 מונה לעוזרו של אטקינסון בקליבלנד קאבלירס.
בטורניר האולסטאר של שימש כמאמן קבוצת הכוכבים העולים של קנדיס פארקר, שהודחה בחצי הגמר.
ב-6 ביוני 2025 מונה אוט למאמן ראשי בפיניקס סאנס.
ג'ורדן רודס הוא קלידן יהודי אמריקאי, חבר בלהקת הפרוג מטאל דרים ת'יאטר ובסופרגרופ הרוק פרוגרסיבי ליקוויד טנשן אקספרימנט.
הכישרון המוזיקלי של רודס התגלה עוד בבית הספר היסודי (בכיתה ב') בשעה שניגן על פסנתר, ובעקבות כך קיבל מלגת לימודים שעזרה לפתח את כישוריו.
בגיל 9 התקבל ללימודי פסנתר קלאסי בקונסרבטוריון "ג'וליארד" היוקרתי שבניו יורק.
בגיל 19, בעקבות חיבתו ההולכת וגדלה לסינתיסייזרים ולז'אנר הרוק המתקדם ובניגוד לעצת הוריו ומוריו, עבר לנגן כקלידן בלהקות רוק אף על פי שרודס מקליט היום גם יצירות קלאסיות ונחשב לפסנתרן וקלידן גדול בשני התחומים.
במהלך שנות ה-80 השתתף רודס בפרויקטים שונים והקליט את אלבום הבכורה שלו Arrival, אך פרץ לתודעת הציבור רק בשנת 1994, שבה הקליט את אלבום הסולו שלו Listen.
כתוצאה מאלבום זה נבחר רודס ל"תגלית השנה" בתחום הקלידנים בסקר קוראים שנערך על ידי ה-Keyboard Magazine.
בעקבות האלבום והתואר שהוענק לו רודס הוזמן להחליף את קווין מור בלהקת דרים ת'יאטר כחבר קבוע, ובאותו זמן הוזמן להופיע יחד עם הלהקה Dixie Dregs.
ג'ורדן העדיף להצטרף ל-Dixie Dregs, בעיקר משום שלא רצה להזניח את משפחתו הצעירה.
במהלך אחת מהופעות הלהקה התחוללה הפסקת חשמל, ובמהלכה אילתרו רודס ומתופף הלהקה רוד מורגנשטיין במשך כרבע שעה עד לחידוש ההופעה.
בעקבות ערב זה החליטו השניים להופיע יחד על בסיס קבוע, ואף הקליטו אלבום אולפן ואלבום הופעה חיה בשם "הפרויקט של רודס/מורגנשטיין" (RMP).
הפרויקט הבא בו נטל ג'ורדן חלק היה Steinway To Heaven – פרויקט בו השתתפו גדולי קלידני הרוק בעולם.
רודס ניגן יחד עם קית' אמרסון (ELP), ריק וייקמן (Yes) ופטריק מורז את האטיוד המהפכני של שופן.
בשנת 1997 הצטרף רודס לסופרגרופ האוונגרדי Liquid Tension Experiment.
בהרכב אינסטרומנטלי זה חברים ג'ון פטרוצ'י, מייק פורטנוי (דרים ת'יאטר) וטוני לוין (קינג קרימזון).
ההרכב הוציא 2 דיסקים בלייבל Magna Carta.
במהלך הקלטת האלבומים הבינו פטרוצ'י ופורטנוי שרודס מתאים ללהקתם, והזמינו אותו פעם נוספת להיות חבר בדרים ת'יאטר, והפעם ג'ורדן הסכים.
בשנת 1999 הצטרף רודס ללהקת דרים ת'יאטר במקומו של דרק שריניאן, שהיה קלידן הלהקה באותה תקופה ופוטר סמוך להצטרפותו של רודס.
הוא הוציא במקביל את אלבום הסולו השלישי שלו Resonance, אלבום שמורכב מאלתורי פסנתר, שנכתבו עבור חבר קרוב שהיה אמור לעבור ניתוח חשוב.
כבר באותה שנה הוציאה דרים ת'יאטר את אלבום הקונספט המוערך Metropolis Pt.
טביעות אצבעותיו של רודס בלטו באלבום זה במוטיבים הסימפוניים, ברעיונות התזמור, בסולואים מרשימים, וביכולת תיאום בכתיבה ובהלחנה יחד עם ג'ון פטרוצ'י.
לאחר הוצאת האלבום יצאה דרים ת'יאטר למסע הופעות עולמי ענק בשם Metropolis 2000, ולאלפי מעריצים ניתנה האופציה לראות את דרים ת'יאטר יחד עם רודס בהופעה חיה.
מסע ההופעות הסתיים בהופעה מיוחדת בניו-יורק, אשר צולמה ונערכה ב-DVD (זהו ה-DVD הראשון של הלהקה-Live Scenes from New York).
הצטרפותו של רודס ללהקה העלתה את רמתה הטכנית בכמה רמות, כמו גם הפכה את המוזיקה ליותר פרוגרסיבית, עם הרבה מאפיינים השייכים לרוק המתקדם של שנות ה-70 (מוזיקה עליה רודס גדל).
לאחר סיום מסע ההופעות, החל רודס בעבודת ההלחנה של אלבום הסולו Feeding The Wheel, שיצא לאור ב-2001. באלבום משתתפים בין היתר ג'ון פטרוצ'י, טרי בוזיו (פרנק זאפה) וסטיב מורס.
ב-2002 הקליטה דרים ת'יאטר את אלבומה הכפול Six Degrees of Inner Turbulence, ובו שוב ניכרת השפעתו הרבה של רודס, והשינוי המוזיקלי שהוא הביא עמו ללהקה, בין היתר באוברטורה הקלאסית שהלחין.
לאחר אירוע הטרור הנורא ב-11 בספטמבר בניו יורק, החליטו רודס ואשתו דניאל על קונצרט מיוחד בעיר, שכל הכנסותיו יתרמו לצדקה.
בקונצרט שנערך ב-25 בספטמבר 2002 נאספו 12,000 דולרים, שנתרמו לצלב האדום האמריקאי.
לאחר ההופעה רודס הוציא לאור את האלבום 4NYC, הכולל הקלטות אולפן וקטעים מההופעה החיה.
בתקופת חג המולד של אותה שנה הוציא רודס אלבום סולו נוסף בשם Christmas Sky.
בתחילת 2002 הקליט רודס יחד עם דרים ת'יאטר את אלבום הקונספט הכפול Six Degrees of Inner Turbulence.
בשנת 2003 הוציאה דרים ת'יאטר את אלבומה השביעי Train of Thought, ובו חתום רודס על המילים של אחד השירים, ושותף לכתיבה ולהלחנה של שירים נוספים.
בסתיו של אותה שנה יצאה הלהקה לסיבוב הופעות עולמי, ובמהלכו הופיעה עם להקת Yes, אחת הלהקות המשפיעות ביותר על סגנונו המוזיקלי של רודס.
בקיץ 2004 הוציא ג'ורדן את אלבומו השמיני- Rhythm of Time בהשתתפותם של ג'ו סאטריאני, גרג האו (Yes), ויני מור, רוד מורגנשטיין, דייב לארו, סטיב מורס וקיפ וינגר.
על מנת להספיק ולהוציא את האלבום לפני צאתו לסיבוב ההופעות של דרים ת'יאטר, הסתגר רודס באולפן ההקלטות והתנתק מהעולם החיצוני למשך 14 יום.
בשבועיים אלו לא הייתה לו גישה לטלוויזיה, רדיו ומחשב, ואפילו את הקשר עם בני משפחתו ניהל הסוכן האישי שלו.
בתחילת 2005 הופיע עם ההרכב הישראלי-בריטי בלקפילד, בזמן ששהו בחוף המזרחי של ארצות הברית.
מאוחר יותר באותה שנה יצא האלבום Octavarium של דרים ת'יאטר, ובעקבותיו יצאה הלהקה לסיבוב הופעות לתקופה של אחד עשר חודשים.
בנובמבר 2006 הגיע רודס לישראל לחמישה ימים, ובמהלכם קיים הופעה עם אביב גפן וערך מופע סולו פסנתר.
ג'ורדן נשוי לדניאל, ולהם שתי בנות- קיילה ואריאנה.
ניגן עם גיטריסט ה-Dixie Dregs סטיב מורס.
הקליט ויצא לסיבוב הופעות עם הגיטריסט ויני מור.
הקליט וכתב שירים עבור הזמרת אנני הסלם מלהקת Renaissance.
הקליט מספר קטעים עבור דייוויד בואי.
יצא לסיור הופעות בינלאומי עם הקלידן יאן האמר והמתופף טובי ויליאמס.
הופיע יחד עם אנריקו איגלסיאס.
הופיע (ועדיין מופיע לעיתים) עם זוכי פרס גראמי Paul Winter Consort.
השתתף בקונצרט הצדקה של קייתי קוריץ', יחד עם סטינג, אלוויס קוסטלו ואחרים.
השתתף בפרויקט הישראלי Project RnL.
בנוסף לקריירה של מוזיקאי בתור חבר להקה ואמן סולו, רודס מקדיש מזמנו ללימוד נגינה בקלידים.
במסגרת זו פרסם מספר ספרי לימוד, וביניהם ספר המאגד את קטעי הקלידים של דרים ת'יאטר.
את רוב מאמצי ההוראה עורך ג'ורדן דרך האינטרנט.
באתרו הוא מציג קונסרבטוריון וירטואלי, העוזר ללומדים נגינה ברמות שונות.
שנה שם האלבום הוצאה 1999 Metropolis Pt.
ג'ורדנו ברונו (באיטלקית: Giordano Bruno; 1548 – 17 בפברואר 1600) היה קוסמולוג, משורר ופילוסוף איטלקי בתקופת הרנסאנס.
נחשב בעיני רבים ל"מרטיר" הראשון למען המדע, דהיינו, כאדם הראשון אשר הקריב את חייו בשם המדע.
לגישה זו יש מתנגדים הטוענים שפסק הדין נגדו ניתן על כפירה בדוֹגמות בסיסיות של הנצרות ולא על תורתו הקוסמולוגית.
ברונו נולד ביישוב קטן, על המורדות הצפוניים של הר הגעש וזוב, בקרבת העיר נולה, שהייתה שייכת אז לממלכת נאפולי.
על שם מקום הולדתו, כונה גם ברונו נולנו או ברונו מִנולה.
אביו היה חייל מקצועי בעל אמצעים דלים, בשם ג'ובאני ברונו.
בגיל 14 ג'ורדנו עזב את מקום מגוריו ועבר ללמוד בנאפולי הומניסטיקה, לוגיקה ודיאלקטיקה.
בתקופה זו, אחד ממוריו קירב אותו ל.
זו הייתה פילוסופיה אשר פרשה את כתביו של אריסטו דרך תורתו של הפילוסוף המוסלמי אבן רושד (Averroes).
עיקרה של תורה זו הוא שהיגיון ופילוסופיה עולים בתרומתם על ידע מבוסס אמונה.
בשנת 1565, בהיותו בן 17, הצטרף ברונו למנזר הדומיניקני San Domenico Maggiore, בנאפולי.
עם כניסתו למנזר, שינה את השם פיליפו, בו הוטבל, לשם ג'ורדנו, על שם אחד המורים שלו, ג'ורדנו קריספו.
ב-1572 הוסמך לכמורה, למרות שחלק מאבות המנזר ראו בדעותיו זרעים של כפירה.
הוא חזר למנזר והשלים את לימודי התאולוגיה, אך מאוחר יותר ביטא את יחסו השלילי לכמה מעקרונות הנצרות ובמיוחד הערצת הקדושים והדוגמה של השילוש הקדוש.
הוא כתב שלימודים אלה "היו בזבוז זמן וניסיון להפוך אותי מאדם חופשי לעבד למערכת טיפשית של הונאה".
בתקופה זו התעמק ב"ספרים אסורים" ובאריאניזם, המטיל ספק באלוהותו של ישוע, והתקרב לזרמים אשר נטו לשלילת דוגמת השילוש הקדוש.
ברונו, שהיה בעל זיכרון פנומנלי, כתב ספרים על דרכים שונות לשיפור הזיכרון.
הוא התעניין בכתבים ההרמטיים, העוסקים באלכימיה, אסטרולוגיה ומאגיה.
הוא היה בין הראשונים לאמץ את המודל ההליוצנטרי של קופרניקוס וגם הראשון אשר כתב כתבים פילוסופיים באיטלקית ולא בלטינית, כפי שהיה מקובל עד אז, בהשראת הכנסייה.
גלילאו גליליי עשה זאת אחרי ברונו, אך לא התייחס כלל לחידוש שהונהג על ידי ברונו.
בשנת 1576 ברח מנאפולי מפני משפט על כפירה, אשר האינקויזיציה התכוונה לערוך לו, ועבר לרומא.
יחד עם מעבר זה גם עזב את המסדר הדומיניקני.
גם ברומא הוכן נגדו משפט ולכן החליט לעבור לז'נבה, באביב 1580. שם הצטרף לפקולטה לתאולוגיה ולזרם הקלוויניסטי.
מספר חודשים לאחר מכן פרסם מנשר אשר הוקיע טעויות של תאולוג אחר, בן חסותו של ראש הכנסייה בז'נבה.
ברונו נתבע על לשון הרע, הורחק מהאוניברסיטה ואולץ לחזור בו מההאשמות.
מאוכזב מחוסר הסובלנות הקלוויניסטי, עבר לצרפת.
בשנת 1579 הגיע לטולוז שבדרום צרפת, ושם עסק בהוראת פילוסופיה ושיפור הזיכרון.
ב-1581, בעקבות התנגשויות אלימות בין קתולים לפרוטסטנטים בטולוז, עבר לפריז, בה נהנה מחסותם של פטרונים נכבדים, ביניהם המלך אנרי השלישי.
הוא התפרסם בשל הדגמות של זיכרונו המעולה ואף פרסם מספר ספרים על אימון הזיכרון.
היו גם מי שייחסו את זכרונו לכוחות כישוף.
בשנת 1583, עם החמרת העימותים הדתיים, עבר לאנגליה, לביתו של שגריר צרפת.
בזכות כישוריו, היו לו גם מהלכים בחצרה של מלכת אנגליה, אליזבט הראשונה.
היו שמועות, כי בין השנים 1583–1586 שימש ברונו כמרגל בנציגות הצרפתית בבריטניה אולם שמועות אלו לא בוססו מעולם.
בעת שהותו באנגליה פרסם כמה מכתביו החשובים, בהם "הדיאלוגים האיטלקיים", שכללו את החיבורים הקוסמולוגיים "Cena de le Ceneri" ("ארוחת הערב של יום רביעי של האפר" 1584), בו הציג את ראיתו על היקום, תוך הסתמכות על תורתו ההליוצנטרית של קופרניקוס.
אך באותו חיבור גם הציג בצורה סרקסטית את אנשי האקדמיה באנגליה.
קטע זה בא, כנראה, כתגובה לסרוב לתת לו משרת הוראה באוקספורד או בכל אוניברסיטה אחרת, למרות שהיה בידו מכתב המלצה מאנרי השלישי, מלך צרפת.
באנגליה הוא פרסם גם את חיבורו "De l'infinito Universo et Mondi" ("על היקום האינסופי והעולמות" 1584), בו טען כי הכוכבים, הנראים בשמים הם שמשות, היקום הוא אינסופי ומכיל עולמות רבים.
כמו כן, הוא טען כי ישנם גזעים תבוניים רבים ביקום.
בדיאלוגים הללו לעג ברונו לדת והציג את מעשי הנסים המתוארים בהן כטריקים דוגמת קסמי הבמה בתיאטרון.
בנוסף, לעג לפרופסורים האנגלים על קבעון מחשבתם וגישתם האריסטוטליאנית.
בעקבות טענותיו נגד התפיסה המדעית של אריסטו, ופרסומיו המכפישים נגד , מתמטיקאי קתולי, סר חינו בעיני פטרוניו.
בינתיים, גם האווירה בפריס השתנתה, אחרי שהמלך אנרי השלישי חידש את מלחמת הדת נגד ההוגנוטים.
בשנת 1586, ברונו הכפיש באחד מכתביו את המצאתו של מורדנטה "המצפן הדיפרנציאלי", ונגרר למריבה אלימה.
הוא איבד את אהדת תומכיו בצרפת ועבר לגרמניה.
אחרי שהיה קצרה בווירצברג, עבר למרבורג, לשהיה ארוכה יותר, אך גם שם נכנס לעימות עם רקטור האוניברסיטה ונאלץ לעזוב.
הוא התקבל לאוניברסיטת ויטנברג, שם הרצה במשך שנתיים על תורת אריסטו ועל שיפור הזיכרון.
בשנת 1588 הפך לבלתי רצוי בעיני עמיתיו הפרופסורים.
לכן, באותה שנה, עבר לפראג, בה שאף לקבל את חסותו של רודולף השני לבית הבסבורג.
שם נשאר במשך ששה חודשים, במהלכם פרסם מספר חיבורים בנושא מנמוניקה ומתמטיקה.
את חיבוריו אלה הקדיש לרודולף השני.
ההקדשות עצמן היוו מנשר לטובת חופש המחשבה וסובלנות דתית.
במשך זמן קצר היה מורה באוניברסיטת הלמשטדט בצפון פרוסיה (כיום בגרמניה), אך גם משם הורחק, אחרי מות פטרונו, כאשר הוקע על ידי מנהיג מקומי של הכנסייה הלותרנית.
בשנת 1590 נסע לפרנקפורט, אשר היה מרכז שוקי ספרים באותם ימים.
בשנת 1591 שהה בציריך והרצה על המונחים של תורת אריסטו.
באביב של שנת 1591 חזר לפרנקפורט, כדי להמשיך את הטיפול בפרסום כתביו.
חזרה לאיטליה והמשפט: שנים 1591–1593
בשנת 1591 קיבל הזמנה מאת ג'ובני מוֹצֶ'ניגוֹ, מאצילי ונציה, שביקש לפתח את זכרונו.
במקביל, ברונו שמע על משרת הוראה פנויה כמרצה למתמטיקה באוניברסיטת פדובה.
לאחר מותו של האפיפיור השמרן סיקסטוס החמישי, חשב ברונו כי האינקויזיציה איבדה מכוחה, וכי שובו לאיטליה יהיה בטוח.
היה בכך משום שיקול מוטעה, כי בשנים אלה התפשטה הרפורמציה באירופה.
הכנסייה הקתולית החלה במהלכים למיגור הרפורמציה וחיזוק כוחה שלה.
הצעד הראשון היה נידויו של לותר מהכנסייה הקתולית, בשנת 1521, ובמקביל גם הוגברה הצנזורה על התכנים אליהם נחשפה האוכלוסייה, כולל אנשי דת ומדע.
היה בזה שינוי לרעה לעומת המחצית הראשונה של המאה ה-16, אשר הצטיינה בחופש חשיבה.
עם חזרתו לאיטליה, לימד ברונו במשך זמן מה בפדובה, אולם כעבור כשנה נמסרה משרתו לגלילאו גליליי והוא עבר לוונציה, שם התחיל ללמד את מוצ'יניגו.
לאחר זמן מה זה האחרון הפנה לאינקוויזיציה מכתב בו האשים את ברונו בכפירה.
כאשר רצה ברונו לעזוב את ונציה, פעל מוצ'ניגו להסגרתו.
הוא נעצר ב-22 במאי 1592. להיסטוריונים עדיין לא ברור האם מה שקרה בוונציה הייתה מלכודת מתוכננת מראש או שהמעשה נבע מאכזבתו של האציל על שלימודיו עסקו במערכת קיצורים במקום בשיטות מאגיה, כפי שקיווה.
תחילת משפטו התנהלה בוונציה, ושם הוא כמעט שכנע את השופטים בחפותו, בטענה שהוא עוסק במדע ולא בפן התאולוגי, אך בשנת 1593, על פי דרישת האפיפיור, נשלח להשפט ברומא.
ברומא ברונו נכלא ועונה במשך שש שנים לפני שנשפט.
הוא ניסה לקבל מחילה מהאפיפיור קלמנס השמיני בתמורה להכחשה חלקית של טענותיו.
במשפטו תבע האינקוויזיטור, הקרדינל רוברטו בלרמינו, הכחשה מלאה, לה סירב ברונו.
יש לשער שהדרישות כלפיו היו נוקשות יותר, בהיותו נזיר דומיניקני בעברו.
היסטוריונים משערים שאף דרשו ממנו לחזור למעמד של נזיר.
ברונו סירב לדרישות, הוכרז כופר.
עם הקראת גזר דינו אמר ברונו: "אולי חששכם בהטלת גזר דין זה גדול מחששי מגזר הדין המוטל עלי".
הוא הועלה על המוקד ב-17 בפברואר 1600 בקמפו די פיורי שברומא.
לפני ביצוע גזר הדין שמו מחסום לפיו, כדי למנוע ממנו אפשרות להשפיע על הקהל.
ההיסטוריונים ניסו לברר מה היו סעיפי האישום נגד ברונו.
עובדה ידועה היא שכל מהלכי משפטי האינקוויזיציה תועדו בקפדנות, אך במשך 250 שנה הוותיקן לא איפשר חיפוש אחר המסמכים הרלוונטיים ולא היה זכר למסמכי המשפט עצמו.
היו תקופות בהן הוותיקן אף הכחיש את הוצאתו להורג של ג'ורדנו ברונו.
רק ב־1969 הסתבר שבשנת 1810, כהכנה לחטיפת האפיפיור, צבא צרפת העביר כמות עצומה של מסמכים מארכיון הוותיקן לצרפת.
שליח מטעמו של פיוס השביעי, אשר נשלח להחזיר את המסמכים, החליט שמהלכי משפטי האינקוויזיציה הם חסרי חשיבות, גזר לפיסות קטנות מסמכים אלה ומכר הכל כחומר גלם לבית חרושת לנייר.
בשנת 1940 נמצא המסמך המסכם את המשפט ואת ההחלטה על היותו של ברונו כופר.
גם במסמך זה אין פרוט של המעשים והדעות עליהם התבססו המאשימים.
לנושא יש חשיבות משום ההבדל בין אישום על בסיס תורתו הקוסמולוגית לבין אישום על בסיס פגיעה בדוגמות דתיות.
מתוך עיון באירועים היסטוריים, כנראה שהאישומים לא היו על כתביו המדעיים.
זאת מאחר שתורת קופרניקוס לא ניסתה לנתץ את בסיסי האמונה הקתולית.
תורתו של קופרניקוס התפרסמה ב־1543, ללא תגובה מצד הכנסייה, אשר גינתה את התיאוריה רק בשנת 1616. למעשה, מעבר לתיאוריה הקוסמולוגית שלו, ברונו נקט במספר אמירות שפגעו בקתוליים מהשורה, ולא היה כל קשר בין אמירות אלו לבין מדע.
הוא שלל את שלוש הדוגמות העיקריות של הנצרות: היותו של ישו אל, טרנסובסטנציאציה והבתולים הנצחיים של מרים, אם ישו.
התייחסות זו היה די בה כדי להכריז על ברונו ככופר, גם ללא כל התייחסות לדעותיו בענייני מדע.
בהיעדר מסמכים, אין אנו יודעים גם היום מה היו סעיפי האישום.
חוקרים שונים בני ימינו טוענים שלפסק הדין נגד ברונו לא היה כל קשר לתמיכתו בתורת קופרניקוס.
בשנים 40–50 של המאה ה-19, פעלה תנועה לאיחוד המדינות והנסיכויות בחצי האי האפניני לממלכה איטלקית מאוחדת.
מובילי התנועה חיפשו דמות וערכים אשר יוכלו לשמש כגורם מאחד והם בחרו בדמותו של ג'ורדנו ברונו, בשל גורלו הטראגי.
בעקבותיהם, גם אחרים אימצו את ברונו כמרטיר.
אחד מהם היה קמיל פלמריון, אסטרונום צרפתי וסופר.
לקראת סוף המאה ה-19 טען פלמריון בכתביו שברונו הועלה על המוקד בשל הצהרתו ששמשות רחוקות הן מרכזים של מערכות נוספות של כוכבי לכת, כדוגמת מערכת השמש.
גטה ראה בברונו אידיאליסט, גיבור אנטי דתי וסמל למורד אמיץ.
בשנת 2014 ניל דה גראס טייסון הפיק גרסה מחודשת ומעודכנת של הסדרה "קוסמוס", אשר נוצרה בשנת 1980 והוגשה על ידי קרל סייגן, אסטרונום נודע ויועץ לנאס"א.
טייסון בחר בברונו כדמות ראשית ובסדרה הוא מתואר כאדם בודד ומרושש, המגורש ממדינות שונות בגלל אמונתו ביקום אינסופי.
בסדרה, גזר הדין מעמיד אותו כמרטיר על מזבח האסטרונומיה המודרנית.
תיאור זה חוטא לאמת בהבטים רבים.
ברונו לא היה הראשון שהעלה את רעיון היקום האין סופי.
מאה שנים לפניו עשה זאת פילוסוף גרמני בשם ניקולאוס קוזאנוס.
ניקולאוס העלה את תורתו בתוך מסגרת האמונה הקתולית ולא אונה לו כל רע.
ברונו הוסיף לתיאוריה הקיימת את החידוש בדבר עולמות מיושבים, כי הוא התעניין יותר בהבטים התאולוגיים של התיאוריה הקופרניקית.
על רקע גישה זו נכנס לעימות קשה עם הכנסייה.
החלק האסטרונומי של כתביו הוא מבולבל וחובבני.
הוא התעניין בתחומים רבים, אבל לא הגיע להעמקה באף אחד מהם.
גם התאורים האחרים של ברונו בסדרה אינם נאמנים לאמת.
הוא לא היה אדם גלמוד.
בכל אשר פנה רכש לעצמו פטרונים רבי השפעה, אך בכל פעם הקשר הסתיים בנימה של כעס.
זאת בשל אופיו הקשה של ברונו, אשר היה יהיר, עיקש, סרקסטי, פולמוסי וחסר סובלנות לדעות של האחר.
אולם, למרות הנאמר כאן, אין להמעיט בזכויותיו של ג'ורדנו ברונו במלחמה לחופש חשיבה, חופש ביטוי וסובלנות דתית.
ברונו לא השתמש בשיטה המדעית, אבל היו לו גם מספר מסקנות קוסמולוגיות אשר נבעו מאינטואיציה: יקום אין סופי, מערכות כוכבים שונות, אפשרות לקיום חוצנים.
שני הפילוסופים של יוון העתיקה, אפלטון ואריסטו, טענו שכדור הארץ נמצא במרכז היקום וסביבו נעים שאר הגופים השמימיים.
גם תלמי החזיק במודל הגיאוצנטרי, והכנסייה אימצה מודל זה, אשר החזיק מעמד כ-1500 שנה.
בשנת 1514 פרסם קופרניקוס, בעילום שם, חוברת קטנה עם עיקרי התיאוריה ההליוצנטרית והאקסיומות עליהן הוא התבסס.
למרות עילום השם, כולם ידעו מי המחבר.
רק בשנת 1543, ממש בסמוך למותו של קופרניקוס, התפרסם החיבור עם עבודת חייו בדבר המודל ההליוצנטרי, לפיו השמש היא במרכז וסביבה נעים כוכבי הלכת.
בזמנו, אסטרונומים מעטים קיבלו את התאוריה של קופרניקוס.
ברונו עצמו לא היה אסטרונום במקצועו, אולם היה מהראשונים לאמץ את רעיונותיו של קופרניקוס ולדחות את תפיסת העולם הרואה את כדור הארץ כמרכז היקום.
ברונו קידם את הטענה כי כדור הארץ אינו מרכז היקום, אך הוא גם הוסיף כמה מסקנות מהפכניות.
הוא החליף את המודל ההליוצנטרי של קופרניקוס במודל שבו מרכז היקום הוא בכל מקום וליקום עצמו אין גבול, בעקבות קריאה בכתביו של לוקרציוס.לפי פרופ' סטיבן גרינבלט מאוניברסיטת הרווארד, ברונו הושפע מהיצירה על טבע היקום של לוקרציוס, שמציגה למעשה את התפיסה האפיקוראית של יקום נטול בריאה ותכנון אלוהי.
ברונו טען כי מה שנראה כתנועה היומית של השמש בשמים, הוא אשליה הנובעת מסיבובו של כדור הארץ על צירו.
כמו כן, בעקבות ניתוח פילוסופי, טען שהיקום אינו מוגבל בגודלו וכפר באפשרות שכל הכוכבים נעים במסלול סביב למרכז קבוע.
ב-1584 פרסם ברונו את הדיאלוגים האיטלקיים, בהם התנגד לתפיסת המסורתיות של היקום.
השינוי הדרמטי ביותר היה נטישת התפיסה ההיררכית של היקום.
במודל שלו, הן כדור הארץ והן השמש היו כוכבים כשאר הכוכבים.
ברונו ראה את מערכת השמש כרכיב בסיסי, שכדוגמתו מצויות מערכות דומות בכל היקום.
לפי ברונו, אלוהים בהכרח יצר אין סוף מערכות שמש הפזורות ביקום ומופרדות.
כוכבי שביט היו אף הם כוכבים לתפיסתו, ולא כפי שאחרים טענו – יצירות אמורפיות, מכשירים קדושים או שליחי האל.
ב-1584 ברונו סיים את כתיבתו של ספר נוסף,
בספר זה הוא טען שהיקום מכיל עולמות רבים ובכולם יש יצורים תבוניים.
הוא גם לעג לדת והציג את מעשי הניסים המתוארים בכתבי הקודש כטריקים תיאטרליים.
כצפוי, הספר הוכנס ל"אינדקס הספרים האסורים", משמע שאסור היה ללמד את תכניו ואסור היה להפיץ אותו.
לכן הספר לא הודפס אלא הוכנו העתקים בכתב יד.
אחד העותקים מצוי בספריה הלאומית, בירושלים.
מלבד רעיונות אלו, היו צדדים נוספים בתאוריה של ברונו שקוממו את הכנסייה.
ביקום היציב והקבוע שתיאר ברונו לא היה מקום למושגים הנוצריים של בריאת העולם ואחרית הימים.
לאלוהים לא היה קשר לחלק אחד של היקום יותר מאשר למשנהו.
לפי ברונו, אלוהים היה נוכח בכדור הארץ כמו בשמים, כלומר אלוהים היה קרוב ולא ישות שמימית מרוחקת.
כל עבודותיו של ברונו לוקטו ופורסמו ב-1603.
בשנת 1899 הוקמה אנדרטה בקמפו די פיורי ברומא, מקום הוצאתו להורג של ברונו, לזכרו.
מכתש ירחי בקוטר 20 ק"מ נקרא על שם ברונו.
המכתש נמצא בקואורדינטות ירח ° 103 מזרח, ° 36 צפון.
מכתש זה נוצר, ככל הנראה, בעת התנגשות מטאוריט בפני הירח.
ההתנגשות נצפתה בשנת 1178 על ידי נזיר אנגלי.
400 שנים לאחר עלותו על המוקד, במהלך כהונתו של האפיפיור יוחנן פאולוס השני הכנסייה הכירה רשמית בטעות שבהוצאתו להורג והביעה על כך "צער עמוק".
בשירו "קמפו די פיורי", צ'סלב מילוש, משורר פולני וחתן פרס נובל לספרות, מזכיר את העלאתו של ג'ורדנו ברונו למוקד בהקשר של יחס ההמון למעשה נבלה.
במקרה של מילוש הכוונה ליחס הפולני לעצם קיומו של גטו ורשה.
באלבומם משנת 2016, להקת המטאל האמריקאית אוונג'ד סבנפולד כללו את השיר "Roman Sky" המגולל את הוצאתו של ברונו להורג ומנציח אותו.
(השיר עלה לאחר מכן לכותרות בישראל בנסיבות אחרות לאחר שנוגן בהלווית שירי ביבס וילדיה).
כמעט 300 שנה אחרי מותו של ברונו, ב-9 ביוני 1889, נחנכה האנדרטה לזכרו בקמפו די פיורי, מקום שם הוא עלה על המוקד.
פסל הברונזה הוא עבודתו של הפסל הרומאי .
במקור, התוכנית הייתה שפניו של הפסל יפנו אל השמש, אך בסופו של דבר הוחלט להעמיד את הפסל עם פניו אל הוותיקן, הנמצא בצד הצפון.
כתוצאה מהחלטה זו, פני הפסל של ברונו נמצאים תמיד בצל.
על האנדרטה, מתחת לקומת הפסל, מוצבים שמונה מדליונים של אישים והם: , תומאזו קמפנלה, פייטרו ראמו, ג'וליו צ'סרה (לוצ'יליו) ואניני, מרטין לותר, , מיכאל סרווטוס, ג'ון וויקליף ויאן הוס.
שבעה מהם נרדפו על ידי הכנסייה הקתולית ורק מיכאל סרווטוס יוצא דופן.
הוא הועלה על המוקד בז'נבה, על ידי קלוויניסטים.
מתחת לקומת המדליונים ארבעה לוחות תבליט: אחד מהווה הקדשה לג'ורדנו ברונו, השני מתאר את ברונו מרצה בפני תלמידיו, השלישי מביא תיאור של משפט האינקוויזיציה נגד ברונו והרביעי מתאר את ברונו על המוקד.
גָ'וּרַת אלעִנָּאבּ (בעברית: "גוב השיזף") הייתה שכונה שנוסדה בידי כמה עשרות משפחות יהודיות דלות אמצעים ככל הנראה בשנת 1892, בגיא בן הנום, בין בריכת הסולטאן לממילא, והתקיימה במקום זה עד 1948. על חלק מן השטח שבו הייתה השכונה נמצאים כיום מתחם חוצות היוצר ופארק טדי.
השכונה נוסדה בידי יהודים מקרב עדות המזרח, בייחוד מעדת המוגרבים – יהודים מצפון אפריקה, שהתגוררו עד לאותה העת בעיר העתיקה.
הם רכשו את הקרקע מסוחר בהמות ערבי, שניאות למכור את חלקו הדרומי של שוק הבהמות שפעל במקום.
בין המייסדים היו המשפחות אלבז, נחמיאס, תורג'מן, יפרח, כהן, שאול, שחדה משה, אזולאי, טואטי (שהיה חזן, גבאי בית הכנסת שנבנה בצמוד לבית תורג'מן, ושימש "כמוכתר") ואחרים.
השכונה בשיא גודלה כללה כ-50 בתים, שבאחד מהם פעל בית כנסת ותלמוד תורה, ובתיה השתרעו הן מצידו הצפוני של מתחם חוצות היוצר של ימינו, והן מצידו הדרומי.
ש"י עגנון מתאר את השכונה בספרו תמול שלשום:
מתחם חוצות היוצר עצמו, נבנה מאוחר יותר בידי הבריטים כאזור מלאכה ומסחר.
בשכונה היו שתי טחנות קמח שאחת מהן הייתה שייכת למשפחת ברמן, בעלי מאפיית ברמן.
אוכלוסיית השכונה, ברובה, נחשבה לבעלת מעמד סוציו אקונומי נמוך.
מאז מאורעות תר"פ סבלו תושבי השכונה מפעם לפעם מהתנכלויות של ערבים, ביניהם משתתפי תהלוכת חגיגות נבי מוסא שעברה בסמוך.
במהלך שנות העשרים נטשו רבות מהמשפחות יהודיות את השכונה, וזו הפכה לשכונה מעורבת ליהודים וערבים, שקנו או שכרו את הבתים מבעליהן היהודים.
בשנת 1932 מדווח הסופר הערבי ג'ברא אברהים ג'ברא כי היא הייתה צפופה מאוד, ואינו מזכיר בה כלל נוכחות יהודית.
במפקד יהודי ירושלים שנערך בשנת 1939 ביוזמת הסוכנות היהודית, נמנו בה רק משפחות יהודיות בודדות.
בשנת 1948 ננטשה השכונה ובשטחה עבר הקו העירוני, עד 1967. בתי השכונה נותרו בחלקם הרוסים באתרם המקורי, ומפעם לפעם חדרו ילדים משכונת ממילא על מנת לשחק בהם ולבזוז את תכולתם שנותרה במקום.
לאחר מלחמת ששת הימים ואיחוד העיר, נהרסו כל בתי המגורים הנטושים.
ב-1977 צולם שם הסרט "הגן" עם שייקה אופיר ומלאני גריפית.
השכונה נחשבת במחקר כ"אחות" לשכונת שמאעה והן נקראות "השכונות הנעלמות" בשל היעדרן מהנוף כיום ומיעוט התיעוד והמחקר אודותיהן.
ג'ורדן פליגל הוא כדורסלן עבר ישראלי-אמריקאי ששיחק בעמדות הפאוור פורוורד וסנטר ומתנשא לגובה של 1.98 מטר.
הוא נכד של כדורסלן עבר אמריקאי ברני פליגל.
פליגל הצטרף אל קבוצת הכדורסל של אוניברסיטת בוודואין והחל לשחק במדיה בליגת הדיוויז'ן השלישי של ליגת המכללות.
פליגל נכנס ל-30 הקלעים הגדולים במכללה הקטנה בכל הזמנים, בעונתו השלישית.
פליגל רשם ממוצעים גבוהים באותה עונה: 13.6 נקודות, 5.5 כדורים חוזרים ו-2.2 חסימות בכ-23 דקות משחק בממוצע.
בסיום עונתו השלישית, עזב את המכללה וחתם במועדון הכדורסל הישראלי הפועל ירושלים, ולא הרבה לשחק במדיו.
מספר ימים לאחר נחיתתו בישראל, קיבל אזרחות ישראלית מתוקף היותו יהודי.
בעונת 2009/2010 חתם פליגל במדי הפועל כפר סבא מהליגה הלאומית, שבה שיחק כשנתיים, ולאחריהן פרש מכדורסל.
לאחר סיום הקריירה, ג'ורדן פליגל סיים תואר שני באוניברסיטת תל אביב ופתח חברה פרטית שעוסקת בייעוץ בתחום הספורט וממוקמת בבוסטון.
ג'ורדנה ברוסטר היא שחקנית קולנוע ודוגמנית אמריקאית ילידת פנמה.
נודעת בעיקר בזכות תפקידיה בסדרת סרטי "מהיר ועצבני", "סיוט בחדר המורים", "D.E.B.S: מרגלות-על" ו"המנסרים מטקסס: ההתחלה.
ברוסטר נולדה בפנמה סיטי שבפנמה.
בתם של מריה ג'ואו הבת לאם יהודיה.
(לבית ליל דה סוזה), דוגמנית עבר ברזילאית שהופיעה על שער המגזין "ספורטס אילוסטרייטד" ושל אלדן ברוסטר, בנקאי השקעות אמריקאי.
סבה מצד אביה היה נשיא אוניברסיטת ייל בין השנים 1963–1977, ושגריר ארצות הברית בבריטניה בין השנים 1977–1981.
ברוסטר עזבה את פנמה כשהייתה בת חודשיים בלבד, ועברה עם משפחתה ללונדון שם בילתה 6 שנים.
לאחר מכן, עברה לריו דה ז'ניירו שבברזיל, שם למדה לדבר פורטוגזית.
בגיל 10 עברה למנהטן שבארצות הברית.
בשנת 2003, סיימה ברוסטר את לימודי תואר ראשון בחוג לאנגלית באוניברסיטת ייל.
ברוסטר החלה את הקריירה בשנת 1995 בתפקיד אורח באופרת הסבון הפופולרית "כל ילדיי".
באותה שנה היא החלה לשחק באופרת הסבון "כשהעולם מסתובב", שם היא שיחקה במשך 6 עונות עד 2001.
בשנת 1998 התפרסמה ברוסטר לראשונה כשהופיעה במותחן האימה הבדיוני של רוברט רודריגז "סיוט בחדר המורים", בסרט גילמה את דליילה, עורכת עיתון בית הספר שמצטרפת לקבוצה של תלמידים שמטרתם להיאבק ולהדוף טפילים חייזרים, המשתלטים לאט לאט על בית הספר בה לומדת.
במהלך הסרט מתאהבת מיה בבריאן אוקונור (פול ווקר), שוטר סמוי של משטרת לוס אנג'לס שמופעל על מנת להפיל את דום טורטו וחבורתו.
בשנת 2004 כיכבה בסרט קומדיית הפעולה "D.E.B.S: מרגלות-על".
על אף שהסרט לא זכה להצלחה קופתית הוא זכה בפרס בפסטיבל ברלין.
בשנת 2006 שיחקה ברוסטר בתפקיד ראשי בסרט השישי בסדרת סרטי מותחני האימה "המנסרים מטקסס", "המנסרים מטקסס: ההתחלה" בבימויו של מייקל ביי.
בסרט שהוא הקדמה לשאר סרטי הסדרה הופיעה ברוסטר ככריסטי חברתו של אריק שעורך עם אחיו מסע ברחבי ארצות הברית לפני גיוסם לווייטנאם.
כריסטי הופכת במהרה לניצודה כשמשפחה טקסנית מטורפת חוטפת אותה ואת חבריה לאחר תאונת דרכים שעברו, במהלך הסרט מנסה כריסטי לברוח מהרוצח הסדיסטי תומאס היואיט הלא הוא "פני עור" לאחר שרצח את שאר החבורה.
בסופו של דבר היא נירצחת.
בניגוד לגיבורות הקודמות של הסרטים הקודמים, כריסי אניה שורדת.
בשנת 2008, התארחה בארבעה פרקים בסדרה "צ'אק".
בשנת 2009 שיחקה ברוסטר בחלק הרביעי והרווחי ביותר בסדרת סרטי "מהיר ועצבני", בסרט חוברת מיה לדומיניק ולבראיין במרדפם אחר סוחר סמים רב עוצמה בשם בראגה.
ב-2011 הופיעה ברוסטר בחלק החמישי בסדרת סרטי "מהיר ועצבני", בעלילה זו נמצאת מיה בהריון מחבר שלה השוטר לשעבר בריאן אוקונר.
היא גם הופיעה בסרטי ההמשך "מהיר ועצבני 6", ו-"מהיר ועצבני 7".
בשנת 2012, החלה לשחק בסדרה "דאלאס" עד לירידת הסדרה מהמסך ב-2014. באותה שנה, היא שיחקה בסרטים "שוד אמריקאי" לצד אדריאן ברודי, ו"אין כמו בגיהנום" לצידה של קתרין הייגל.
בספטמבר 2016, החלה לשחק בסדרת האקשן "נשק קטלני" ברשת FOX, את דמותה של ד"ר מורין קהיל, פסיכולוגית במשטרת לוס אנג'לס.
בספטמבר 2017 עלתה העונה השנייה.
בשנת 2019 גילמה את האנה בחידוש לסדרת הטלוויזיה "מגנום, בלש פרטי" ברשת CBS
בשנת 2022 הופיעה בפרק "צמאי דם" בסדרה " הטירון: סוכנת חדשה"
ב-6 במאי 2007 נישאה ברוסטר למפיק אנדרו פורם אותו הכירה על סט הסרט "המנסרים מטקסס: ההתחלה".
ב-10 בספטמבר 2013, נולד בנם הבכור, ג'וליאן, בתהליך פונדקאות.
להם גם בן שני, רוואן.
במהלך 2020 החלה בהליך גירושין.
תפקיד אורח (עונה 3); 2019מגנום, בלש פרטיהאנה2 פרקים2025אלזבת'קלואיפרק: "Tearjerker"
ג'ורדן לי קרופורד הוא כדורסלן אמריקאי המשחק בעמדות הקלע והרכז.
קרופורד נולד בשנת 1988 בדטרויט, מישיגן.
בבית הספר התיכון הוא סבל מפציעה בקרסול שאילצה אותו להחמיץ את עונת המשחקים האחרונה שלו בכדורסל.
הוא למד תקשורת ומדיה בבית הספר לאומנויות בדטרויט.
קרופורד שיחק בתחילה באוניברסיטת אינדיאנה ולאחר מכן עבר לאוניברסיטת זייבייר.
בדראפט ה-NBA 2010 הוא נבחר במקום ה-27, על ידי ניו ג'רזי נטס, אשר העבירה אותו בטרייד לאטלנטה הוקס.
במהלך עונתו הראשונה בקבוצה עבר השחקן בטרייד לוושינגטון ויזארדס.
ב-8 במרץ 2011, קלע קרופורד שיא קריירה של 22 נקודות נגד מילווקי באקס.
ב-15 במרץ 2011 הוא שבר את השיא קריירה שלו, וקלע 27 נקודות בהפסד לשיקגו בולס.
עוד פעם הוא שבר שיא זה ב-30 במרץ 2011, על ידי קליעת 39 נקודות בהפסד למיאמי היט.
ב-1 באפריל 2011, במשחק נגד קליבלנד קאבלירס, השיג לראשונה טריפל דאבל כשרשם 21 נקודות, 11 אסיסטים, ו-10 ריבאונדים.
ב-8 בינואר 2019 חתם קרופורד בעירוני נהריה מליגת העל, אך ניצל סעיף בחוזהו ועזב לאחר חודש בלבד וחמישה משחקים בהם השתתף, במהלכם רשם 17.8 נקודות, 3.8 ריבאונדים ו-3.8 אסיסטים בממוצע למשחק.
ג'וריתמיקס היא להקה השרה שירים בשפת היידיש בסגנונות סינת'-פופ ואיטלו דיסקו.
בהופעות הם שרים גם באנגלית, צרפתית ורוסית.
הלהקה הוציאה שני אלבומים בחברת התקליטים הגרמנית Essay Recordings .
מייסד ההרכב הוא ולדימיר לומברג, נולד וגדל באוקראינה, התוודע והתאהב בשירי היידיש בעזרת סבתו ששרה לו ביידיש.
הוא למד לנגן על כינור, פסנתר וסקסופון, בוגר בית הספר למוזיקה באוקראינה.
לומברג עלה לישראל ב-1990, נשוי לאנג'ליקה שר, צלמת אומנותית.
לומברג הוא המפיק והמעבד המוזיקלי והוא הגה את רעיון הלהקה והחל לפתח את הקונצפט בבית בשנת 2008. זמן קצר אחרי-כן הצטרף אליו איליה דמיטרייב, שגר במוסקבה.
דמיטרייב הוא בעל אוסף גדול מאוד של כלי נגינה אנלוגיים ישנים משנות השבעים והשמונים, שיכלו לשחזר את הצליל המקורי של מוזיקת האיטלו דיסקו.
לומברג ודמיטרייב פיתחו ביחד מוזיקה.
כשהשירים הם עיבוד לשירים ידועים בשפת היידיש, שחלקם מצויים ברשות הציבור ואין עליהם זכויות יוצרים, שהידוע בהם הוא "הבה נגילה".
ולדימיר לומברג ואיליה דמיטרייב חיפשו זמרת להרכב והם הכירו דרך חברים משותפים את נדיה קוצ'ר.
קוצ'ר היא שחקנית תיאטרון באר שבע כיום (2012) ושחקנית תיאטרון חיפה בעבר; היא זמרת, כיום סולנית הג'וריתמיקס וחברה בעוד שני הרכבים נוספים.
אחר-כך הצטרף אליהם להופעות המתופף אושרי קרפל, שמנגן עם ארקדי דוכין.
ארבעת חברי הלהקה (פרט ללומברג, שעוסק בעיבוד מוזיקלי והפקה ואינו משתתף בהופעות) התחילו להופיע בשלהי 2009.
בינואר 2012 יצא הדיסק הראשון של הלהקה בחברת התקליטים Essay Recording בפרנקפורט, אותה הקים ה־DJ והמפיק הגרמני שאנטל.
הדיסק נמכר באמזון גרמניה והיה ממוקם במקום ה-11 בקטגוריית מוזיקת העולם.
במקביל ליציאת האלבום היו ג'וריתמיקס בסיבוב הופעות בינואר 2012. הם הופיעו במועדון ה"לידו" בברלין, במועדון ה"נאכט לבן" בפרנקפורט, במוסקבה ובמועדון "קומפורט 13" בתל אביב.
כעת הם עובדים על דיסק נוסף שיכלול גם חומר מקורי, בהופעות הלהקה משתתפים נדיה קוצ'ר הסולנית, איליה דמיטרייב מנגן בקלידים, אושרי קרפל שמנגן בתופים, והזמר יוסי רייך (הידוע בכינויו ג'ו פלייש).
מעצבת התנועה של המופע היא הכוריאוגרפית מרינה בלטוב.
לפעמים מצטרפת אליהם להופעות זמרת היידיש הידועה ז'ניה פיירמן (נולדה ב-1925) ומתארחים זמרים נוספים.
אלבום בסגנון סינת'-פופ הקרוי Jewrhythmics כשם הלהקה והוא נושא את המוטו Serving the Chosen, יצא לאור ב-27 בינואר 2012.
הדיסק מורכב משירים ידועים שחלקם ברשות הציבור, המוזיקה עובדה בידי ולדימיר לומברג ואיליה דמיטרייב, על בסיס לחנים ידועים, פרט לשיר השלישי שהולחן בידי הרמן יבלוקוף והשיר התשיעי שהולחן בידי אלכסנדר אולשנצקי וחיים טאובר .
בדיסק שרים נדיה קוצ'ר, טניה מנדרינה, ג'ו פלייש, גי ג'יימס כהן וז'ניה פיירמן.